open-index/open-wikipedia-markdown huggingface dataset:
மின்வழி நிதி மாற்றம்

வங்கிகள் ஒரு கணக்கில் இருந்து மற்றொரு கணக்கிற்கு அல்லது வங்கி மற்றும் கணக்கிற்கு நிதியை மாற்றம் செய்வதை **மின்வழி நிதி மாற்றம்** (*electronic funds transfer*) எனப்படுகிறது. ஒரு வங்கியின் கணக்குளக்கிடையே அல்லது ஒரு வங்கியிலிருந்து மற்றொன்றுக்கும் இவ்வாறு பணமாற்றங்கள் செய்யப்படுகின்றன. நேரடிப் பற்று, கம்பிவழி மாற்றம், நிகழ்நேர பெருந்திரள் தீர்வு போன்ற பல வழிமுறைகளில் இந்த நிதிமாற்றம் நிகழ்கிறது.

பகுப்பு:வங்கியியல்
டேலி

**டேலி** (*Tally*) என்படுவது வணிக நிறுவனங்கள் தங்கள் கணக்குகளை இரட்டை பதிவு முறையில் பதிந்து நிதிநிலை அறிக்கைகளை தயாரிக்கவும் சரக்குகள் மற்றும் திட்டபட்டியல் நிர்வாகத்திக்காக பயன்படும் பயன்பாட்டு மென்பொருளாகும் . இது இந்தியாவில் பெங்களுருவில் உள்ள ஒரு நிறுவனத்தின் தயாரிப்பாகும். உலக அளவில் சிறு மற்றும் நடுத்தர நிறுவனங்களில் பயன்படுத்தப்படுகிறது.

பகுப்பு:கணக்கு பதிவியல்
பகுப்பு:கணக்கீடு மென்பொருள்
கெளிறு

** கெளிறு** அல்லது **கெழுது**  (**கெளுத்தி மீன்** என்று பேச்சு வழக்கில் அழைக்கின்றனர்.) என்பது கடலிலும், நன்னீரிலும் வாழும் மீன் குடும்பம் ஆகும். இதில் ஆயிரக்கணக்கான வகைகள் உள்ளன. இவற்றுக்குச் செதில்கள் கிடையாது. இவற்றின் தொடுமுளைகள் பூனையை நினைவுபடுத்துவது போல உள்ளதால் இவை மேனாட்டில் பூனை மீன்கள் என்று அறியப்படுகின்றன. எனவே இதை பூனை மீன் (cat fish) என்றும் அழைப்பதுண்டு.

## அமைப்பு
மித தட்பவெப்ப, வெப்ப வலயங்களில் உள்ள நாடுகளின் ஆறுகளில் கெளிறு மீன்கள் அதிகம் காணப்படுகின்றன. தமது வாழ்க்கையின் பெரும்பகுதியை இந்த மீன்கள் ஆழமான நீர்நிலைகளில் அடித்தளத்தில் கழிக்கின்றன. இவை குப்புறப் படுத்துக் கிடப்பதால் இவற்றின் உடல் மேலிருந்து கீழ் ஓரளவு தட்டையாக இருக்கும். கெளிறு மீனின் உடல் மேற்புறம் கருத்தும் அடிப்புறம் வெளுத்தும் இருக்கும். இவற்றின் ஊற்று உறுப்புகளான மீசைகள் ஆழ்நீர் வாழ்வில் பெரும் பங்காற்றுகின்றன. மீசைகள் நன்கு வளர்ச்சியுற்றவை. மாறாக, இருளில் அதிக உபயோகமில்லாத கண்கள் வளர்ச்சி குன்றியவை. கெளிறுகள் மிகப் பெரும்பான்மையாக இரவில் சஞ்சரிக்கின்றன. பகல் வேளைகளில் அவை குழிகளிலும், கயங்களிலும் ஒளிந்து கொள்ளும். புழுக்கள் போல் நெளியும் இவற்றின் மீசைகள் சிறு மீன்களைக் கவர்ந்து இழுக்கும். சிறு மீன் மீசைகளைப் பிடிக்க முயலும் போது கெளிறு தனது அகன்ற வாயைச் சட்டென்று திறந்து அதைப் பற்றி விழுங்கிவிடும். பெரிய கெளிறுகள் நீர்ப்பறவைகளையும் தாக்கும்.

## உணவுப் பயன்பாடு
பெரும்பாலான நாடுகளில் இவை உணவாக உண்ணப்படுகின்றன. ஐக்கிய அமெரிக்காவில் 1987 ஆம் ஆண்டு முதல் சூன் 25 ஆம் நாள் கெளிறு மீன் தினமாகக் கொண்டாடப்படுகிறது. செதில்கள் இல்லாத காரணத்தால் யூதர்கள் மற்றும் ஷியா முஸ்லிம்கள் இவற்றை உண்பதில்லை.

## மேற்கோள்கள்


பகுப்பு:மீன்கள்
பகுப்பு:கடல்வாழ் உயிரினங்கள்
சிவகங்கை வரலாற்றுக் கும்மி

சிவகங்கை வரலாற்றுக் கும்மி எனும் கும்மிப் பாடல் முத்துசாமி என்பவரால் இயற்றப் பெற்றது. இந்நூலில் சிவகங்கை நகர்ச் சிறப்பு, இந்நகரைத் தலைநகராகக் கொண்டு ஆண்ட சசிவர்ணத்தேவர், முத்துவடுகநாதத் தேவர் வரலாறு, சிவகங்கை மீது நவாபு படையெடுப்பு, ஆங்கிலேயர் தலையீடு, மருது சகோதரர்களுக்கும், ஆங்கிலேயர்க்கும் இடையில் நடைபெற்ற போர், கவுரி வல்லப ராசனுக்கு சிவகங்கையை ஆளும் உரிமையை ஆங்கிலேயர் அளித்தவை போன்றவை இடம் பெற்றுள்ளன. 4341 அடிகளால் இயற்றப்பட்ட இக்கும்மிப் பாடல் எளிய நடையில் அமைந்துள்ளது. இதில் முதல் 124 அடிகள் அறிமுகப் பகுதியாகவும், 125 முதல் 4322 வரையுள்ள அடிகள் கதைப் பகுதியாகவும், 4323 முதல் 4341 வரையுள்ள அடிகள் வாழ்த்துப் பகுதியாகவும் அமைந்துள்ளன.

## ஆதாரம்

மாமன்னர் மருது பாண்டியர்கள் திருவுருவச்சிலைகள் திறப்பு விழா மலர் (31-10-2007 மதுரை) - தஞ்சாவூர் தமிழ் பல்கலைக்கழகம் முன்னாள் துணைவேந்தர் முனைவர் இ. சுந்தரமூர்த்தி எழுதிய வரலாற்று ஆவணம் கட்டுரை பக்கம்:135.

பகுப்பு: கும்மிப்பாடல்
பகுப்பு: சிவகங்கை மாவட்டம்
பகுப்பு:நாட்டார் இலக்கியம்
ராமகுண்டம்

**ராமகுண்டம் ** (Ramagundam, )  இந்திய மாநிலம்  ஆந்திரப் பிரதேசத்தில் கரீம்நகர் மாவட்டத்திலுள்ள ஓர் மாநகராட்சியாகும்.கோதாவரி ஆற்றங்கரையில் மாநிலத் தலைநகர் ஐதராபாத்தின் வடகிழக்கே  தொலைவில் அமைந்துள்ள ராமகுண்டம்  *ஆற்றல் நகரம்* என அறியப்படுகிறது. இதன் மக்கள்தொகை 473,796 ஆகும். தெலுங்கானா பகுதியில் ஐதராபாத் மற்றும் வாரங்கல்லை அடுத்து மூன்றாவது பெரிய நகரமாக விளங்குகிறது. மக்கள்தொகையில் நாட்டில் 92வதாக  உள்ளது.

ராமகுண்டம் என்பது ராம+குண்டம் என இரு சொற்களால் ஆனது:நகரின் பழைமையானப் பகுதியில் புகழ்பெற்ற இராமர் கோவில் ஒன்று உள்ளது;*குண்டம்* என்பது நீருற்று எனப் பொருள்படும்.

## புவியியல் அமைப்பு
ராமகுண்டத்தின் அமைவிடம்: . இதன் உயரம் கடல்மட்டத்திலிருந்து சராசரியாக 179 மீட்டர்கள் (590&nbsp;அடி).

## தொழில்கள்
ராமகுண்டம் கோதாவரி பள்ளத்தாக்கு நிலக்கரி பகுதியில் அமைந்துள்ளதால் இந்த நிலக்கரி கொண்டு இயங்கும் என்டிபிசியின் அனல்மின் நிலையம் இங்கு முதன்மையாக விளங்குகிறது. இது இந்தியாவில் உள்ள அனல்மின் நிலையங்களிலேயே மிகப் பெரியதாகும். இங்கு அமைந்துள்ள பிற நிறுவனங்கள் இந்திய உரக் கழகம், கேசோராம் சிமென்ட் ஆகியனவாகும்.கோதாவரிக்கனியில் 25 கி.மீ. நீளத்திற்கு 24 நிலக்கரிச் சுரங்கங்கள் இயங்குகின்றன.

தேசிய அனல்மின் கழகத்தின் ராமகுண்டம் சூப்பர் அனல்மின் நிலையம் (RSTPS) 2600 மெகாவாட் மின்னாற்றலை 24/7 நேரமும் உற்பத்தி செய்கிறது. மேலும்  1000MW (2x500MW) உற்பத்திக்கு திட்டமிடப்பட்டுள்ளது. தவிர சூரிய ஆற்றலை மின்னாற்றலாக மாற்றி 25MWe உற்பத்தி செய்யவும் திட்டம் வடிக்கப்பட்டுள்ளது.

## மக்கள்தொகையியல்
2001ஆம் ஆண்டு கணக்கெடுப்பின்படி ராமகுண்டத்தின் மக்கள்தொகை  550,540 ஆகும். இதில் ஆடவர்கள் 51% ஆகவும் பெண்கள் 49% ஆகவும் உள்ளனர். ராமகுண்டத்தின் சராசரி படிப்பறிவு 64% ஆகும். இது தேசிய சராசரி 59.5% விட கூடுதலாகும். ஆண்களில் 72% பேரும் பெண்களில் 56% பேரும் படிப்பறிவு பெற்றவர்களாக உள்ளனர். ஆறு அகவைக்கும் குறைவானவர்கள் மக்கள்தொகையில் 10%ஆக இருந்தது.

## மேற்கோள்கள்

பகுப்பு:ஆந்திரப் பிரதேசத்திலுள்ள மாநகரங்கள்
கோணேசர் கல்வெட்டு

**கோணேசர் கல்வெட்டு** ஒரு தமிழ் வரலாற்று நூல். திருகோணமலையைச் சேர்ந்த கவிஞர் கவிராஜவரோதயரால் 16ம் நூற்றாண்டளவில் எழுதப்பட்டதாக கொள்ளப்படுகிறது.

## விவரம்
இலங்கையின் திருகோணமலையில் உள்ள திருக்கோணேச்சர ஆலயத்துக்கு திருப்பணிகள் செய்த குளக்கோட்ட மன்னன், இந்த ஆலயம் பற்றிய தகவல்களையும், அதன் நிர்வாக முறைகள், கோயில் பக்தர்களின் கடமைகள் பற்றிய செய்திகளையும் உள்ளடக்கி 'பெரியவளமை பத்ததி' என்னும் செப்பேட்டில் பதிவு செய்து வந்ததாக வரலாறுகள் கூறுகின்றன. அந்த சாசன தகவல்களை அடிப்படையாகக் கொண்டு, கவிஞர் கவிராஜவரோதயரால் தொகுத்து வழங்கப்பட்டதே கோணேசர் கல்வெட்டு என அழைக்கப்படுகிறது.

## உள்ளடக்கம்
திருக்கோணேச்சரத்தின் வரலாறு, அவ்வாலயத்துக்கு குளக்கோட்டன் செய்த திருப்பணிகள், திருகோணமலை பற்றிய செய்திகள், அக்காலத்து திருகோணமலைச் சமூகத்தின் பண்பாட்டு பழக்கவழக்கங்கள் ஆகிய தகவல்கள் இந்நூலில் உள்ளன. கோயில் தொழும்பு செய்வோர் பின்பற்றவேண்டிய விதிமுறைகள் ,அவர்களுக்கு வழங்கப்பட்ட மானியங்கள், கோணேசர் ஆலயத்துக்குரிய திரவிய இருப்பு என்பன பற்றி விரிவாகச் இந்நூலில் உள்ளது. திருகோணமலையின் வரலாற்றுத் தொன்மைக்கான ஆதாரங்களில் இந்நூல் முக்கிய இடம்வகிக்கிறது.

## வெளி இணைப்புகள்
*நூலகம் திட்டத்தில் கோணேசர் கல்வெட்டு

பகுப்பு:தொல்லியல் தமிழ் நூல்கள்‎
தொகைமொழி

இரண்டு அல்லது அதற்கு மேற்பட்ட சொற்கள் "இணையும்போது" ஒரு தொடர் உருவாகும். சொற்கள் தொடராகும்போது இரு சொற்களுக்கிடையே வேற்றுமை, வினை, உவமை, முதலானவற்றுள் ஏதேனும் ஒன்று மறைந்து வந்தால், அத்தொடர்களைத்  "தொகைநிலைத் தொடர்கள்" என்பர். தமிழில் தொகைநிலைத்தொடர் **தொகைமொழி** எனப்படுகிறது. இந்தத் தொடர்களில் உள்ள சொற்கள் ஒன்றை ஒன்று அவாவிக் கிடக்கும். பிரித்தால் அவாவுநிலை இருக்காது.

தமிழ் படி – இது ஒரு தொகைநிலைத்தொடர்.
தமிழைப் படி – இது மேலதன் தொகாநிலைத்தொடர்.

‘எல்லாத் தொகையும் ஒருசொல் நடைய’ என்று தொல்காப்பியர் இதனைக் குறிப்பிடுகிறார்.
 
தமிழில் தொகைமொழி ஆறு வகையில் அமையும்.
# வேற்றுமைத்தொகை
# வினைத்தொகை
# பண்புத்தொகை
# உவமைத்தொகை
# உம்மைத்தொகை
# அன்மொழித்தொகை 
வேற்றுமைத்தொகை
:கனி தந்தான் – (கனியைத் தந்தான்) - இரண்டாம் வேற்றுமைத்தொகை
:பொற்குடம் – (பொன்னால் ஆய குடம்) – மூன்றாம் வேற்றுமைத்தொகை
:கருப்பு வேலி – (கரும்புக்கு வேலி) – நான்காம் வேற்றுமைத்தொகை
:மலைவீழ் அருவி – (மலையிலிருந்து வீழும் அருவி) – ஐந்தாம் வேற்றுமைத்தொகை
:சாத்தன் கை – (சாத்தனது கை) – ஆறாம் வேற்றுமைத்தொகை
:குன்றக் கூகை – (குன்றத்துக்கண் கூகை) – ஏழாம் வேற்றுமைத்தொகை – போன்றன.
வினைத்தொகை என்பது காலம் கரந்த பெயரெச்சம்
:ஊறுகாய் – ஊறிய காய், ஊறுகின்ற காய், ஊறும் காய் போல்வன - (காலம் ஒளிந்துகொண்டு உள்ளது.) 
பண்புத்தொகை
:பசுந்தாள் உரம் – பசுமையான தாள்
:இன்சொல் – இனிமையான சொல்
:வட்டப்பலகை – வட்டமாக உள்ள பலகை – போல்வன.
உவமைத்தொகை
:துடியிடை – துடியைப் போன்ற இடை
:பான்மொழி – பால் போல் இனிக்கும் மொழி. – போல்வன.
உம்மைத்தொகை
:கபிலபரணர் – கபிலரும் பரணரும்
:பொரிகடலை – பொரியும் கடலையும் – போல்வன.
அன்மொழித் தொகை
:தேன்மொழி வந்தாள் – தேன் போல் மொழிபவள் வந்தாள்.
:குறுந்தொகை படி – குறும்பாடல் தொகுப்பாகிய குறுந்தொகை நூலைப் படி. – போல்வன.

பகுப்பு:சொல்லிலக்கணம்
மீனவர் தமிழ்

**மீனவர் தமிழ்** என்பது ஒரு தொழில் சார் தமிழ்ப் பேச்சு வழக்கு ஆகும்.  இதில் நூற்றுக் கணக்கான துறை சார் சொற்கள் உள்ளன.  மீனவர் தமிழைப் பற்றி இராசகுமாரி வர்மா அவர்கள் முனைவர் பட்டத்திற்காக ஆய்வு செய்துள்ளார்.  

## சொற்கள்
### நீர்
* ஏறிணி
* வத்தொம்
* கலக்கு
* தெழிவு
* பணிச்சல்
* மிதவாது
* சுரப்பு
* சோனி வெள்ளெம்
* தென்னி வெள்ளெம்
* மேமுறி
* கிராச்சித் தண்ணி
* உப்புத் தண்ணி
* நல்லத்தண்ணி
* வாங்கியா 
### காற்று
* நேர்கொண்டல் (கீழ்த்திசைக்காற்று)
* சோழ கொண்டல் (கீழ்த்திசைக்காற்று)
* வாடெ கொண்டல் (கீழ்த்திசைக்காற்று)
* கச்சான் கோடை (மேல்திசைக்காற்று)
* நேர் கோடை (மேல்திசைக்காற்று)
* வட கோடை (மேல்திசைக்காற்று)
* குன்னு வாடெ (வடதிசைக்காற்று)
* வடமேலு (வடதிசைக்காற்று)
* வடகோடெ (வடதிசைக்காற்று)
* சோழகன் (தென்றல்)
### தோணி
* ஆசின் தோணி
* கல் ஆசினி
* கொட்டாஞ்சி ஆசினி
* பூவாசினி
* சீனித்தோணி
* பொன்னுத்தோணி
* மக்ந்தோணி

பகுப்பு:தமிழின் வட்டார வழக்குகள்
பகுப்பு:தமிழ் மீனவர்கள்
மாலேகான்

**மாலேகான் ** (Malegaon, , ) இந்திய மாநிலம் மகாராட்டிராவில் நாசிக் மாவட்டத்தில் உள்ள ஓர் மாநகராட்சியாகும்.  மாநிலத் தலைநகர் மும்பையிலிருந்து வடகிழக்கில் 280 கி.மீ. தொலைவில்  அமைந்துள்ளது. *கிமா* மற்றும் *மௌசம்* ஆறுகள் இணையுமிடத்தில் இந்த நகரம் அமைந்துள்ளது.  மகாராட்டிரத்தின் வடமேற்குப் பகுதியில் உள்ள பெரிய நகரங்களில் மாலேகானும் ஒன்று. நாசிக் மாவட்டத்தில் நாசிக்கை அடுத்த மிகப் பெரும் நகரமாக விளங்குகிறது. இங்கு இந்துக்களும் இசுலாமியர்களும் பெரும்பான்மையாக வாழ்வதால் உருது, மராத்தி, இந்தி மற்றும் ஆங்கிலம் ஆகிய மொழிகள் கல்வி நிறுவனங்களில் கற்பிக்கப்படுகின்றன.

## புவியியல் அமைப்பு
மாலேகானின் அமைவிடம்: .  கடல்மட்டத்திலிருந்து இதன் சராசரி உயரம் 438&nbsp;மீட்டர்கள் (1437&nbsp;அடிகள்).
## குண்டு வெடிப்புகள்

செப்டம்பர் 8, 2006 அன்று மாலேகான் நகரில் உள்ள பள்ளிவாசலின் அருகே  மூன்று குண்டுகள் வெடித்ததில் 37 நபர்கள் இறந்தனர் மற்றும் 125 பேர் தீவிரமாக காயமடைந்தனர்.

செப்டம்பர் 29, 2008, அன்று நவராத்திரி விழாவிற்கு முந்தைய நாள் குசராத் மற்றும் மகாராட்டிரத்தில் குண்டுகள் வெடித்தன. இதில் மாலேகானில் இரண்டு குண்டுகள் வெடித்து ஏழு நபர்கள் இறந்தனர்.  
## மேற்கோள்கள்

## வெளியிணைப்புகள்
*Indian Express article: A Town Called Malegaon
*Indian Express article on Hyderabad & Malegaon Blasts
*Malegaon Blast in Pictures 

பகுப்பு:மகாராட்டிரத்திலுள்ள மாநகரங்கள்
பகுப்பு:மகாராட்டிரத்தில் உள்ள மாநகராட்சிகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
காபரோனி

**காபரோனி** (en: Gaborone; இட்ஸ்வானா மொழி:χabʊˈrʊnɪ), பொட்ஸ்வானாவின் தலைநகரமும் பெரிய நகரமும் ஆகும். 2006 கணக்கெடுப்பின் படி இதன் மக்கட்தொகை 191,776 ஆகும். இது பொட்ஸ்வானாவின் மொத்த சனத்தொகயில் ஏறத்தாழ 10% ஆகும்.

பொட்ஸ்வானாவின் தென்கிழக்குப் பகுதியில் காலே மற்றும் ஊடி மலைகளுக்கிடையே காபரோனி நகரம் அமைந்துள்ளது. இது தென்னாபிரிக்காவுடனான எல்லையிலிருந்து சுமார் 15 கி.மீ தூரத்திலுள்ளது.. உள்ளூர்வாசிகளால் இது பொதுவாக 'காப்ஸ்' (Gabs) என அழைக்கப்படுகிறது.

## மேற்கோள்கள்


பகுப்பு:போட்ஸ்வானா
பகுப்பு:ஆப்பிரிக்கத் தலைநகரங்கள்
டிரான் நீரிணை

**டிரான் நீரிணை** என்பது, சினாய்க்கும், அரேபியக் குடாநாட்டுக்கும் இடையில் அமைந்திருக்கும் ஒரு ஒடுக்கமான கடல்வழி ஆகும். 13 கி.மீ. (8 மைல்) அகலம் கொண்ட இந்நீரிணை அக்காபா குடாவையும், செங்கடலையும் இணைக்கிறது. இந்நீரிணையின் நுழைவழியில் இருக்கும் டிரான் தீவின் பெயரைத் தழுவியே இந் நீரிணைக்குப் பெயரிடப்பட்டது. எகிப்து-இசுரேல் அமைதி உடன்பாட்டுக்கு அமைய, டிரோன் நீரிணையில் சுதந்திரமான கப்பல் போக்குவரத்தை எகிப்து அனுமதிக்கிறதா என்பதைக் கண்காணிப்பதற்கான பன்னாட்டுப் படைகளுக்கும், அவதானிகளுக்குமான நிலையமும் இத் தீவிலேயே உள்ளது.

ஜோர்தானின் ஒரே துறைமுகமான அக்காபாவுக்கும், இசுரேலின் ஒரே இந்துப் பெருங்கடற் துறைமுகமான எய்லாட்டுக்கும் இதனூடாகவே செல்ல வேண்டும். இதனால், டிரான் நீரிணை பெரும் முக்கியத்துவம் பெறுகிறது. 1956 ஆம் ஆண்டிலும் பின்னர் 1967 ஆம் ஆண்டிலும் இந்த நீரிணையூடாக இசுரேலின் கப்பல்கள் செல்வதைத் தடுத்ததின் மூலம், 56 ஆம் ஆண்டில் சூயெசு நெருக்கடியும், 67 ஆம் ஆண்டில் ஆறு நாள் போரும் ஏற்பட்டது.

எகிப்துக்கும், சவூதி அரேபியாவுக்கும் இடையில் உள்ள தீவுகளினால் இவற்றுக்கிடையே பல வழிகள் உள்ளன. இவற்றுள் மேற்கு அந்தலையில் அமைந்துள்ள வழியே டிரான் நீரிணை ஆகும். எகிப்து நாட்டில் உள்ள சார்ம் எல்-சேக் என்னும் நகரம் இந்த நீரிணையைப் பார்த்தபடி அமைந்துள்ளது. இதில் பெரிய கப்பல்கள் போக்குவரத்துச் செய்வதற்கு ஏற்ற ஆழம் கொண்ட இரண்டு வழிகள் உள்ளன. இவற்றுள் எகிப்தை அண்டியுள்ள என்டர்பிரைசு வழி 290 மீட்டர் (950 அடி) ஆழம் கொண்டது. இதற்குக் கிழக்கே டிரான் தீவுக்கு அருகேயுள்ள வழி கிராஃப்ட்டன் வழி எனப்படுகின்றது. இது 73 மீட்டர் (240 அடி) ஆழம் கொண்டது. டிரான் தீவுக்கும், சவூதி அரேபியாவுக்கும் இடையில் இன்னெரு வழி உள்ளது. திட்டுகளையும், ஆழம் குறைவான பகுதிகளையும் கொண்ட இது 16 மீட்டர்கள் (52 அடி) ஆழம் உடையது.

இந்த நீரிணைக்குக் குறுக்கே எகிப்தையும், சவூதி அரேபியாவையும் இணைக்கும் வகையில் பாலம் ஒன்றை அமைக்கும் திட்டம் ஒன்றும் எகிப்து அரசின் பரிசீலனையில் உள்ளது.

பகுப்பு:நீரிணைகள்
ஜள்காவ்

**ஜல்கான் ** (Jalgaon, ) இந்திய மாநிலம் மகாராட்டித்தின் வட மாவட்டங்களில் ஒன்றான ஜல்கான் மாவட்டத்தில் உள்ள ஓர் மாநகராட்சி ஆகும். நீர்ப்பாசனம் பெறும் வேளாண் நிலங்கள் நிறைந்த காந்தேஷ் பகுதியில் அமைந்துள்ள இந்த நகரம் மாவட்டத்தின் தலைநகரமும் மாநகராட்சியும் ஆகும். 

இந்தியாவின் 12வது குடியரசுத் தலைவராக உள்ள திருமதி பிரதிபா பாட்டிலின் சொந்த ஊராகும். உலகப் புகழ்பெற்ற அசந்தா குகைகள் இதன் அருகாமையில் உள்ளது. 

அண்மைக்கால ஜல்கான் சீரான சாலைகள், அங்காடி மையங்கள், குடியிருப்பு காலனிகள் என வளர்ச்சி யடைந்துள்ளது. இங்கு பல தொழிற்சாலைகளும் கல்வி நிறுவனங்களும் மருத்துவமனைகளும் நிறுவப்பட்டுள்ளன. தொலைத்தொடர்பு மற்றும் போக்குவரத்துக் கட்டமைப்பும் மேம்பட்டுள்ளது. 

ஜல்கானின் காலநிலை வேனில்காலத்தில் மிகுந்த வெப்பத்துடன், 47° செல்சியஸ் வரையும், காணப்படுகிறது.மழைக்காலத்தில் 700 மிமீ வரை மழை பெறுகிறது; குளிர்காலத்தில் இதமான வெப்பநிலை நிலவுகிறது. 
## மேற்கோள்கள்

## வெளி இணைப்புகள்
* MSN Map

பகுப்பு:மகாராட்டிரத்திலுள்ள மாநகரங்கள்
பகுப்பு:ஜள்காவ் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:மகாராட்டிரத்தில் உள்ள மாநகராட்சிகள்
நேசம்

***நேசம்*** (*Nesam*) 1997இல் கே. சுபாசின் இயக்கத்தில் வெளிவந்த தமிழ்த் திரைப்படம். இந்தப் படத்தில் கதாநாயகனாக அஜித் குமாரும், கதாநாயகியாக மகேஷ்வரியும் நடித்துள்ளனர். மகேஷ்வரி பிரபல நடிகை ஸ்ரீதேவியின் உறவினர் ஆவார். நடிகை மகேஷ்வரி கதாநாயகியாக திரையுலகில் அறிகமுகமான முதல் படம் இதுதான். மகேஷ்வரி ஏற்கனவே **கருத்தம்மா** என்ற படத்தில் நடித்துள்ளார். 1997 சனவரி 14 அன்று வெளியான இத்திரைப்படம் கலவையான விமர்சனத்தைப் பெற்றது.

## நடிகர்கள்
*அஜித் குமார் - அரங்கநாதன் 
*மகேஷ்வரி
*கவுண்டமணி
*மணிவண்ணன்
*செந்தில்
*விசு
*மனோபாலா
*சுபலேகா சுதாகர்

## பாடல்கள்
இத்திரைப்படத்திற்கு தேவா இசையமைத்திருந்தார். பாடல் வரிகளை பழனிபாரதியும் பொன்னியின் செல்வனும் எழுதியிருந்தனர். 

## மேற்கோள்கள்

## வெளி இணைப்புகள்

பகுப்பு:1998 தமிழ்த் திரைப்படங்கள்‎
பகுப்பு:அஜித் குமார் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
மகேஷ்வரி

**மகேஷ்வரி** (ஜூலை 28, 1975) இந்தியத் திரைப்பட நடிகை ஆவார். இவர் பெரும்பாலும் தமிழ்த் திரைப்படங்களில் நடித்துள்ளார். மகேஷ்வரி பிரபல நடிகை ஸ்ரீதேவியின் உறவினர் ஆவார். இவருடைய படங்களில் உல்லாசம், கருத்தம்மா போன்ற படங்கள் மிகப் பிரபலமானவை.

## நடித்த படங்களில் சில
*உல்லாசம் 
*கருத்தம்மா
*நேசம்
*பாஞ்சாலங்குறிச்சி
*நாம் இருவர் நமக்கு இருவர்
*சுயம்வரம்
*நீக்கோஷம்

பகுப்பு:தமிழ்த் திரைப்பட நடிகைகள்
பகுப்பு:1975 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:1970 பிறப்புகள்
ஜி (திரைப்படம்)

***ஜி*** (*Ji*) என்பது 2005-இல் வெளிவந்த இந்தியத் தமிழ்த் திரைப்படமாகும். இத்திரைப்படத்தில் கதாநாயகனாக அஜித் குமாரும், கதாநாயகியாக திரிஷாவும் நடித்திருந்தனர். **ரன்** திரைப்படப் புகழ் லிங்குசாமி இத்திரைப்படத்தை இயக்கினார். இப்படத்தை எஸ் .எஸ்.சக்கரவத்தி தயாரித்தார். வித்யாசாகர் இசையமைத்த இப்படப் பாடல்கள் 2005 பெப்பிரவரி 21 அன்று  வெளிவந்தது. வர்த்தக ரீதியாக இப்படம் தோல்வியைத் தழுவியது.

## நடிகர்கள்
*அஜித் குமார் - வாசு
*திரிஷா - புவனா
*சரண்ராஜ் - வரதராஜன்
*விஜயகுமார் - வாசுவின் அப்பா
*மணிவண்ணன் - ராசி
* வினோத் ஆல்வா காவல் அதிகாரி
*விசு - ராகவன் 
*வெங்கட் பிரபு - வாசுவின் நண்பர்
*இளவரசு
*நிதின் சத்யா
*ராஜேஷ்
*மனோபாலா
*சூரி - கல்லூரி மாணவன்

## கதைச்சுருக்கம்

## பாடல்கள்

## மேற்கோள்கள்

## வெளி இணைப்புகள்
* 
 

பகுப்பு:2005 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
முகவரி (திரைப்படம்)

***முகவரி*** (*Mugavaree*) என்பது 2000 ஆம் ஆண்டு பிப்ரவரி மாதம் 19 ஆம் தேதியன்று வி. இசட். துரை இயக்கத்தில் வெளியான தமிழ்-மொழி காதல் திரைப்படம் ஆகும். இந்தப் படத்தில் கதாநாயகனாக அஜித் குமாரும், கதாநாயகியாக ஜோதிகாவும் நடித்துள்ளனர். எஸ். எஸ். சக்கரவர்த்தி தயாரித்துள்ள இந்தப் படத்திற்கு தேவா இசையமைத்துள்ளார்.

இந்தத் திரைப்படம் 19 பிப்ரவரி 2000 இல் வெளியிடப்பட்டது, மற்றும் வணிக ரீதியாக வெற்றி பெற்றது, சிறந்த குடும்பத் திரைப்படம் மற்றும் பிருந்தா, சிறந்த நடன இயக்குனருக்கான இரண்டு தமிழக அரசு திரைப்பட விருதுகளை வென்றது.

## கதை
இப்படத்தில் ஸ்ரீதர் (அஜித் குமார்) ஒரு வெற்றிகரமான இசையமைப்பாளராக ஆவதற்கான முயற்சியில் கடக்கும் லட்சியம், காதல் மற்றும் பொறுப்பு ஆகியவற்றின் முரண்பட்ட உணர்ச்சிகளைச் சுற்றியே கதை சுழல்கிறது.

## நடிகர்கள்
* அஜித் குமார் - ஸ்ரீதர்
* ஜோதிகா - விஜி சந்திரசேகர்
* ரகுவரன் - சிவா
* கே. விஸ்வநாத் - ஸ்ரீதரின் அப்பா
* மணிவண்ணன் - சிடி கடை உரிமையாளர்
* விவேக் - ரமேஷ்
* கொச்சி ஹனீஃபா
* சித்தாரா - சாந்தா
* ஜெய்கணேஷ் - சந்திரசேகர்
* பாத்திமா பாபு - விஜியின் அம்மா

## பாடல்கள்

ரசிகர்களின் மத்தியில் பெரும் வரவேற்பை பெற்ற பாடல்கள் அமைந்துள்ள இத்திரைப்படத்திற்கு இசையமைத்தவர் இசையமைப்பாளர் தேவா ஆவார்.

## மேற்கோள்கள்

## வெளி இணைப்புகள்
* 

பகுப்பு:2000 தமிழ்த் திரைப்படங்கள்
பகுப்பு:தமிழ் காதல் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
கயை

**கயை** அல்லது **கயா** (Gaya, ) இந்திய மாநிலம் பிகாரில் உள்ள ஓர் மாநகரம் ஆகும். இது கயை மாவட்டத்தின் நிர்வாகத் தலைமையிடமாகும். கயையில்  இந்து சமயத்தினர் நீத்தார் வழிபாடு செய்வது சிறப்பாகும்.

கயை நகரம், பிகார் மாநிலத்தலைநகர் பட்னாவிலிருந்து 100 கி.மீ. தெற்கில் உள்ளது. மேலும் வாரணாசி நகரத்திற்கு கிழக்கே 257 கி.மீ. தொலைவில் உள்ளது. பௌத்தர்களின் புனித தலமான புத்தகயா, கயைக்கு தெற்கில் 15 கி.மீ. தொலைவில் உள்ளது.

இராமாயணத்தில் **நிரஞ்சனா** எனக் குறிப்பிடப்படும் பால்கு ஆற்றங்கரையில் அமைந்துள்ள இந்த நகரம் இந்துக்களுக்கும் பௌத்த சமயத்தினருக்கும் முக்கியமான புண்ணியத் தலமாக விளங்குகிறது. பால்கு ஆற்றாங்கரையில் விஷ்ணுபாதம் கோயில் உள்ளது.  இதன் மூன்று பக்கங்களிலும் சிறு குன்றுகள் சூழ்ந்திருக்க நான்காவது தென்புறத்தில் ஆறு ஓடுகிறது. இயற்கைசூழல் மிக்க இடங்களும் பழைமையான கட்டிடங்களும் குறுகலான சந்துகளுமாக நகரம் கலவையாக உள்ளது. இது தொன்மையான மகத இராச்சியத்தின் அங்கமாக இருந்தது.

## வரலாறு
### தொன்மை வரலாறு
கயையின் ஆவணப்படுத்தப்பட்ட வரலாறு கௌதம புத்தரின் பெரும்ஞானநிலையை பெற்றதிலிருந்து கிடைக்கின்றன. இவ்வாறு ஞானம் பெற்ற இடம் உள்ள கயையிலிருந்து 15 கி.மீ. தொலைவில் புத்தகயா உள்ளது. ராஜகிரகம், நாளந்தா, நாலந்தா பல்கலைக்கழகம், வைசாலி, பாடலிபுத்திரம் ஆகிய இடங்களில் உலகெங்குமிருந்து அறிஞர்கள் அறிவு வேட்டையில் ஈடுபட்டனர். இந்த அறிவு மையங்கள் மௌரியப் பேரரசு காலத்தில் மேலும் வலுப்பெற்றன.

### அண்மைக்கால வரலாறு
கயா நகரில் பூசாரிகள் வசித்த பகுதி *கயை* என்றும் வழக்கறிஞர்களும் வணிகர்களும் வாழ்ந்த பகுதி *இலாகாபாத்* என்றும் அழைக்கப்பட்டது. இதுவே பின்னர் புகழ்பெற்ற ஆட்சியர் தாமசு லா காலத்தில் அவர் நினைவாக *சாகேப்கஞ்ச்* என அழைக்கப்பட்டது. இந்திய விடுதலை இயக்கத்திலும் கயை முக்கிய பங்காற்றி உள்ளது. 1922 ஆம் ஆண்டு காங்கிரசின் அனைத்திந்திய மாநாடு தேசபந்து சித்தரஞ்சன் தாஸ் தலைமையில் இங்குதான் கூடியது.

## மக்கள் தொகையியல்
2011ம் ஆண்டின் மக்கட்தொகை கணககெடுப்பின் படி, கயா மாநகரத்தின் மொத்த மக்கள்தொகை  4,68,614 ஆகும். அதில் ஆண்கள் 247,131 ஆகவும்; பெண்கள் 221,483 ஆகவும் உள்ளனர். சராசரி எழுத்தறிவு 81.63 %  ஆக உள்ளது.  ஆறு வயதிற்குட்பட்டவர்களின் எண்ணிக்கை 62,389  ஆகும். பாலின விகிதம், ஆயிரம் ஆண்களுக்கு,  896 பெண்கள் வீதம் உள்ளனர். மொத்த மக்கள் தொகையில் இந்துக்கள்  79.43 % ஆகவும், இசுலாமியர்கள் 18.65 % ஆகவும்; பிறர் 1.02% ஆகவும் உள்ளனர். மக்களில் பெரும்பான்மையினர் இந்தி மொழி மற்றும் உருது பேசுகின்றனர்.
## போக்குவரத்து

### தொடருந்து சந்திப்பு நிலையம்
* கயா சந்திப்பு தொடருந்து நிலையத்திலிருந்து நாட்டின் முக்கிய நகரங்களை இணைக்கும் இருப்புப் பாதைகள் உள்ளது.
## கயா பன்னாட்டு வானூர்தி நிலையம்
கயா பன்னாட்டு வானூர்தி நிலையம், வாரணாசி, தில்லி, கொல்கத்தா போன்ற இந்திய நகரங்களையும் மற்றும்  ரங்கூன்,  பேங்காக், ஹோ சி மின் நகரம், கொழும்பு போன்ற வெளிநாட்டு நகரங்களுடன் இணைக்கிறது.

## நீத்தார் வழிபாடு
கயையின் பால்கு ஆற்றின் கரையில் இந்து சமயத்தினர், நீத்தாரை வழிபடும் விதமாக **பிண்ட தானம்** மற்றும் **தர்ப்பணம்** செய்யும் சடங்கு புகழ்பெற்றது.

## காலநிலை

## இதனையும் காண்க
* விஷ்ணுபாதம் கோயில்
* பால்கு ஆறு
* புத்தகயா

## மேற்கோள்கள்

## வெளியிணைப்புகள்

* Gaya Info & Photo Gallery 

பகுப்பு:கயா மாவட்டம்
பகுப்பு:பீகாரிலுள்ள மாநகரங்கள்
பகுப்பு:பௌத்த யாத்திரைத் தலங்கள்
பகுப்பு:இந்து யாத்திரைத் தலங்கள்
பகுப்பு:இந்து புனித நகரங்கள்
பகுப்பு:பண்டைய நகரங்கள்
பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:பண்டைய இந்திய நகரங்கள்
பகுப்பு:இந்து புனிதத் தலங்கள்
பகுப்பு:கௌதம புத்தர்
உன்னை கொடு என்னை தருவேன்

***உன்னை கொடு என்னை தருவேன்*** (*Unnai Kodu Ennai Tharuven*) 2000ல் வெளிவந்த தமிழ்த் திரைப்படம். இந்தப் படத்தில் கதாநாயகனாக அஜித் குமாரும், கதாநாயகியாக சிம்ரனும் நடித்துள்ளனர். படத்திற்கு எஸ். ஏ. ராஜ்குமார் இசையமைத்தார்.

## நடிகர்கள்
*அஜித் குமார்
*சிம்ரன்
*நாசர்
*சார்லி
*மணிவண்ணன்
*ரா. பார்த்திபன்

## மேற்கோள்கள்

பகுப்பு:2000 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:சார்லி நடித்த திரைப்படங்கள்
காசு வன அருங்காட்சியகம்

**காசு வன அருங்காட்சியகம்** அல்லது **காஸ் வன அருங்காட்சியகம்** தமிழ்நாடு, கோயமுத்தூர் நகரில் நடுவண் அரசினால் நிருவகிக்கப்படும் ஒரு இயற்கை வரலாறு அருங்காட்சியகம்.

## வரலாறு

19ம் நூற்றாண்டின் இறுதிப் பகுதியில் சென்னை மாகாணத்தின் வனப் பாதுகாப்பு அதிகாரி ஜே. ஏ. காம்பிள் மாகாணத்தில் ஒரு வன அருங்காட்சியகம் ஒன்றை அமைக்க முயன்றார். ஆனால் அம்முயற்சி வெற்றி பெறவில்லை. சில ஆண்டுகள் கழித்து காம்பிளுக்குப் பின் வனப் பாதுகாப்பாளராகப் பணியாற்றிய ஹொரேஸ் ஆர்ச்சிபால்ட் காஸ் மீண்டும் முயன்று அதில் வெற்றி கண்டார். ஏப்ரல் 15, 1902 அன்று சென்னை மாகாண ஆளுனர் ஆம்ட்ஹில் பிரபுவால் இவ்வருங்காட்சியகம் திறந்து வைக்கப்பட்டது. காஸ் அதன் முதல் காப்பாளராகப் பணியாற்றினார். அவர் ஓய்வு பெற்ற பின்னால் அப்பணியை ஏற்ற எஃப். ஏ. லாட்ஜ், அருங்காட்சியகத்துக்கு காசின் பெயரைச் சூட்டினார். 1905 மற்றும் 1912 இல் அருங்காட்சியகம் இருமுறை விரிவு படுத்தப்பட்டது. வனத்துறையாளர்களுக்கு பயிற்சியளிக்க 1912 இல் சென்னை வனக் கல்லூரி தற்போது தமிழ்நாடு வன அகாதமி அருங்காட்சியக வளாகத்தில் தோற்றுவிக்கப்பட்டது. 1942-47 காலகட்டத்தில் அருங்காட்சியகம் மூடப்பட்டு, இரண்டாம் உலகப் போர் காரணமாக மால்டா மற்றும் கிரீசிலிருந்து புலம் பெயர்ந்த அகதிகளைக் குடியமர்த்த முகாமாக பயன்படுத்தப்பட்டது. 1947 இல் இந்திய விடுதலைக்குப் பின்னர் அருங்காட்சியகம் சென்னை மாநிலம் (தமிழ் நாடு) அரசின் கட்டுப்பாட்டில் வந்தது. தற்போது இந்திய வன மரபியல் மற்றும் மரம் வளர்ப்புக் கழகத்தால் நிருவகிக்கப்பட்டு வருகிறது. இக்கழகம் அருங்காட்சியக வளாகத்திலேயே அமைந்துள்ளது.

## இடம்
இந்த அருங்காட்சியகம் கோயமுத்தூர் கவுளி புரவன் சாலையில் உள்ள வனக் கல்லூரி வளாகத்தில் அமைந்துள்ளது. இவ்வளாகத்தில் தமிழ் நாடு வன அகாதமி, இந்திய வன மரபியல் மற்றும் மரம் வளர்ப்புக் கழகம், மாநில வனத்துறையின் நடுவண் அகாதமி, பிற வனத்துறை அலுவலகங்கள் ஆகியவையும் இவ்வளாகத்தில் அமைந்துள்ளன.

## மேற்கோள்கள்
*
*
*Tamil Nadu Forest Academy
*A-museum-within-a-museum

## வெளியிணைப்புகள்

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:கோயம்புத்தூர்
பகுப்பு:இந்தியாவிலுள்ள அறிவியல் அருங்காட்சியகங்கள்
கோர்பா, சத்தீஸ்கர்

**கோர்பா ** (Korba, இந்தி: कोरबा) இந்திய மாநிலம் சத்தீஸ்கரில் கோர்பா மாவட்டத்தில் உள்ள ஓர் தொழிற்சாலைகள் மிகுந்த நகரமாகும். நவம்பர் 1, 2000 அன்று உருவான சத்தீஸ்கர் மாநிலத்தில் கோர்பா மாவட்டத்தின் மத்தியில் கோர்பா நகரம் அமைந்துள்ளது. (மக்கள்தொகை 501568).  சத்தீஸ்கரின் *ஆற்றல் தலைநகரமாக* கோர்பா விளங்குகிறது. பிலாஸ்பூர் கோட்டத்தில் உள்ள வனங்கள் மிகுந்த இந்த மாவட்டததில் பெரும்பாலும்  கொர்வா பழங்குடி மக்கள் (பகாடி குறவர்கள்) வசிக்கின்றனர். இந்தப் பழங்குடி மக்கள் இயற்கையுடன் இயைந்து வாழ்வதுடன் தங்கள் தனித்துவமான பண்பாட்டு மரபு வழக்கங்களையும் தொடர்ந்து வருகின்றனர்.

கோர்பா மாவட்டத்தில் நிலக்கரியும் தண்ணீரும் மிகையாகக் கிடைப்பதால் இங்கு நான்கு அனல்மின் நிலையங்கள் நிறுவப்பட்டுள்ளன; இவை மொத்தமாக 3650 மெகாவாட் மின்னாற்றல் உற்பத்தி செய்கின்றன. இவை தவிர, *பாங்கோ* எனுமிடத்தில்  நீர்மின்திறன் நிலையமும் நிறுவப்பட்டுள்ளது. இந்திய நிலக்கரி நிறுவனத்தின் பல நிலக்கரிச் சுரங்கங்கள் இங்குள்ளன. அலுமினியம் தயாரிக்கும் *பாரத் அலுமினியம் நிறுவனம்* (பால்கோ)வும் இங்குள்ளது.

கோர்பா நகரம் அசுதேவ் மற்றும் அகிரன் ஆறுகள் இணையுமிடத்தில் அமைந்துள்ளது.

## புவியியல்
கோர்பாவின் அமைவிடம்  ஆகும். இதன் சராசரி உயரம் கடல்மட்டத்திலிருந்து 252&nbsp;மீட்டர்கள்(826&nbsp;அடிகள்) ஆகும்.
  

## மேற்கோள்கள்

## வெளியிணைப்புகள்
*Power City Korba (Web Archive) - main site currently parked by spammers
*Korba : Power hub of chhattisgarh  Fly Ash Bricks, Kosa Silk, Agriculture, Mfg. of aluminum.
* Coal Washery, KJSL Coal & Power Pvt Ltd, KJSL Coal Washery,supplier of Washed coal,Washery Reject,Coal Supplier .
*Korba City : Chhattisgarh's pride   Updated Hindi news about Korba, Raipur, Chhattisgarh, government initiatives, yojanas, tourist destinations.

பகுப்பு:சத்தீசுக்கரிலுள்ள மாநகரங்கள்
சு. ராஜம்

**எஸ். ராஜம்** என்று பரவலாக அறியப்பட்ட **சுந்தரம் ராஜம்** (பெப்ரவரி 10, 1919 - ஜனவரி 29, 2010) ஒரு தமிழக ஓவியர், திரைப்பட நடிகர் மற்றும் கருநாடக இசைக்கலைஞர் ஆவார். இவர் பாபநாசம் சிவனின் மாணவரும், திரைப்பட இயக்குநர் வீணை எஸ். பாலசந்தரின் தமையனும் ஆவார். 1934 இல் வெளியான சீதா கல்யாணம் என்ற திரைப்படத்தின் மூலம் திரைப்படத்துறையில் அறிமுகமானார். சில திரைப்படங்களில் மட்டும் நடித்த இவர் பின் முழு நேர ஓவியர் மற்றும் இசைக்கலைஞரானார். அகில இந்திய வானொலியில் பணியாற்றினார். இசை மும்மூர்த்திகள் குறித்த இவரது ஓவியங்கள் பரவலாக அறியப்படுகின்றன. கோடீஸ்வர ஐயரின் இசைப் படைப்புகளை பிரபலப்படுத்தியதிலும் இவரது பங்கு குறிப்பிடத்தக்கது. சென்னை இசை அகாதமியின் இசை வல்லுனர் குழு உறுப்பினராகவும் பணியாற்றியுள்ளார். 1991 இல் சங்கீத நாடக அகாதமி விருது இவருக்கு வழங்கப்பட்டது.

## நடித்த திரைப்படங்கள்

**[[சீதா கல்யாணம் (திரைப்படம்)|சீதா கல்யாணம்]]* (1934)
**[[ராதா கல்யாணம்]]* (1935)
**[[ருக்மணி கல்யாணம்]]* (1936)
**[[சிவகவி]]* (1943)

## விருதுகள்
* சங்கீத கலாசிகாமணி விருது - 2008 இந்தியன் ஃபைன் ஆர்ட்ஸ் சொசைட்டி

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:தமிழக ஓவியர்கள்
பகுப்பு:1919 பிறப்புகள்
பகுப்பு:2010 இறப்புகள்
பகுப்பு:கருநாடக இசைப் பாடகர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுப் பாடகர்கள்
குறைவெண் (கணிதம்)

கணிதத்தில் * n* என்ற ஒவ்வொரு நேர்ம முழு எண்ணுக்கும், அதன் காரணிகளின் கூட்டுத்தொகை σ(n) என்று குறிக்கப்படும். அக்காரணிகளில் n ம் ஒன்றாகும். n ஐ நீக்கிவிட்டு மீதமுள்ள எல்லா காரணிகளையும் கூட்டி வரும் தொகை s(n) என்று குறிக்கப்படும். இப்பொழுது மூன்றுவித சூழ்நிலைகள் உருவாகக்கூடும்.

1.  σ(n)   2n ;  இதுவே  s(n) >  n   என்பதற்குச் சமம்.

முதல் சூழ்நிலையில் n ஒரு **குறைவெண்** (Deficient number)  என்றும்  இரண்டாவது சூழ்நிலையில்  n ஒரு 'நிறைவெண்' (Perfect Number)அல்லது 'செவ்விய எண்' என்றும், மூன்றாவது சூழ்நிலையில்  n ஒரு 'மிகையெண்' (Abundant Number) என்றும் பெயர் பெறும். இக்கட்டுரை குறைவெண் பற்றியது.

## எடுத்துக்காட்டுகள்

16:  இதன் காரணிகள்: 1, 2, 4, 8.  இவைகளின் கூட்டுத்தொகை 15. ஆக s(16) m ஒரு குறைவெண். ஏனென்றால், 
::s(2m) = 2m - 1.

## இவற்றையும் பார்க்கவும்

* நிறைவெண் (கணிதம்)
* மிகையெண் (கணிதம்)

பகுப்பு:எண் கோட்பாடு
பகுப்பு:குறிப்பிடத்தக்க எண் வகைகள்
பகுப்பு:வகுஎண் சார்பு
பகுப்பு:முழுஎண் தொடர்வரிசைகள்
மத்தாப்பு

**மத்தாப்பு** என்பது மெதுவாக எரியும் வெடிபொருட்களைக் கொண்டு செய்யப்படுவதும் கையில் பிடித்துக்கொண்டு பற்றவைப்பதுமான வாணவெடியை ஒத்த ஒரு பொருள். இது எரியும்போது பல நிறங்களைக் கொண்ட தீச்சுவாலையையும், தீப்பொறிகளையும் வெளிவிடுவதனால் கவர்ச்சியான கோலங்களை உருவாக்குகின்றது. இலங்கை யாழ்ப்பாணத்தில் இதைப் **பூந்திரி** என்னும் சொல்லால் குறிப்பிடுவர். பண்டிகைக் காலங்களில் பொதுவாகச் சிறுவர்கள் மத்தாப்புகளைக் கொளுத்தி மகிழ்வர்.

## அமைப்பும் சேர்மானங்களும்

மிகவும் பொதுவாகக் காணப்படும் மத்தாப்பு, ஏறத்தாழ 20 சமீ நீளமான உலோகக் கம்பியொன்றைக் கொண்டிருக்கும். அதன் ஒரு முனையில், கையில் பிடிப்பதற்கு ஓரளவு இடம் விட்டு அதன் மற்றப் பகுதியில் வெடிபொருளும், பிற பொருட்களும் சேர்ந்த கலவை தடிப்பாகப் பூசப்படும். இப்பூச்சு பின்வருவனவற்றில் ஏதாவது ஒன்றையோ பலவற்றையோ கொண்டிருக்கும்:

* உலோக எரிபொருட்கள்
* வேறு எரிபொருட்கள்
* ஒட்சியேற்றும் பொருட்கள்
* நிறம் வழங்கிகள்
* எரியக்கூடிய பிணைபொருட்கள்

### உலோக எரிபொருட்கள்
உலோக எரிபொருட்கள் தீப்பொறிகளை உண்டாக்குவதற்கு இன்றியமையாதவை. இவ்வகை எரிபொருள் துகள்களின் பருமனைப் பொறுத்துத் தீப்பொறிகளின் தோற்றம் மாறுபடும். பின்வருவன இவ்வகைச் சேர்மானங்களில் சில.

* அலுமினியம், மக்னீசியம், மக்னாலியம் என்பன வெண்ணிறப் பொறிகளை உருவாக்குகின்றன.
* இரும்பு செம்மஞ்சள் பொறிகளை உருவாக்கக் கூடியது.
* டைட்டானியம் பிரகாசமான வெண்ணிறப் பொறிகளை உருவாக்கும்.
* பெரோடைட்டானியம் பொன்னிறப் பொறிகளைத் தரும்.

### வேறு எரிபொருட்கள்
வேறு எரிபொருட்கள் எரியும் வேகத்தைக் கூட்டிக் குறைப்பதற்குப் பயன்படுகிறது. இவற்றுள்,
* கந்தகம்
* மரக்கரி
என்பன அடங்கும்.

### ஒட்சியேற்றிகள்
ஒட்சியேற்றிகள் அல்லது ஒட்சிசன் வழங்கிகள் கட்டாயம் தேவைப்படும் சேர்பொருட்கள். பின்வருவன இவ்வகைச் சேர்பொருட்களுக்கு எடுத்துக்காட்டுகள்.
* பொட்டாசியம் நைத்திரேட்டு
* பேரியம் நைத்திரேட்டு
* இசுட்ரோன்டியம் நைத்திரேட்டு
* பொட்டாசியம் பேர்குளோரேட்டு - இது கூடிய ஆற்றல் கொண்டது வெடிக்கக்கூடியது.

### நிறம் வழங்கிகள்
நிறம் வழங்கிகள் எரியும்போது நிற ஒளிகளை வெளிவிடுகின்றன. பேரியம், இசுட்ரோன்டியம், செப்பு போன்ற உலோகங்களின் குளோரைடுகளும், நைத்திரேட்டுகளும் பல்வேறு நிற ஒளிகளை வெளிவிடக்கூடியவை.

### பிணைபொருட்கள்
பிணைபொருட்கள் சேர்மானங்களை ஒன்றாகப் பிணைத்து வைத்திருக்கின்றன. டெக்சுட்ரின், நைத்திரோசெலுலோசு என்பன இவ்வாறான பிணைபொருட்களில் சில.

## மேற்கோள்கள்

பகுப்பு:வாணவெடிகள்
மிகையெண் (கணிதம்)

எண்ணியல் கோட்பாட்டில் **மிகையெண்** (*Abundant Number*) என்பது ஓர் எண்ணினுடைய அனைத்து வகுத்திகளையும் கூட்டும் போது வரும் தொகை அந்த எண்ணை விட அதிகமாக இருப்பின் அதுவே அபுடன்ட் எண் எனப்படும். முழு எண் 12 என்பது முதல் அபுடன்ட் எண்(abundant number) அல்லது ஏராளமான எண்(excessive number) ஆகும்.12 ன்வகுத்திகள்  1, 2, 3, 4 மற்றும் 6 ஆகும். இத்னுடைய கூட்டுத் தொகை தொகை  16. இது 12 விட 4  அதிகம். ஆகவே தான் இதை அபுடன்ட் எண் என்று கூறுகிறோம்

கணிதத்தில் * n* என்ற ஒவ்வொரு நேர்ம முழு எண்ணுக்கும், அதன் காரணிகளின் (1 உட்பட) கூட்டுத்தொகை σ(n) என்று குறிக்கப்படும். அக்காரணிகளில் n ம் ஒன்றாகும். n ஐ நீக்கிவிட்டு மீதமுள்ள எல்லா காரணிகளையும் கூட்டி வரும் தொகை s(n) என்று குறிக்கப்படும். இப்பொழுது மூன்றுவித சூழ்நிலைகள் உருவாகக்கூடும்.

1.  σ(n) >  2n ; இதுவே   s(n) > n என்பதற்குச் சமம்.

2. σ(n) =  2n ; இதுவே   s(n) =  n  என்பதற்குச் சமம்.

3. σ(n) 1, *n*2, ... என்ற வெவ்வேறான எண்களின் (இவை மிகையெண்களாகவோ அல்லது இல்லாமலும் இருக்கலாம்) மிகைமைச் சுட்டெண்கள் சமமாக இருந்தால் அவை நட்பார்ந்த எண்கள் எனப்படும்.

**σ*(*n*) > *kn* எனக்கொண்ட மிகக்குறைந்த எண்களின் தொடர்வரிசை (*a**k*) ஆனது மிக வேகமாக அதிகரிக்கும்.  இதில் *a*2 = 12 என்பது முதல் மிகையெண்ணாகும்.

*3 ஐ விடப்பெரிய மிகைமைச் சுட்டெண்ணுடைய மிகச்சிறிய ஒற்றை முழுவெண் 1018976683725 = 33 × 52 × 72 × 11 × 13 × 17 × 19 × 23 × 29.

***p** = (*p*1, ..., *p<sub>n</sub>*) என்பது ஒரு பகா எண்களடங்கிய பட்டியல் எனில், **p** இலுள்ள பகா எண்காரணிகளை மட்டுமே கொண்டமைகின்ற ஒரு முழுவெண், மிகையெண்ணாக இருந்தால்  **p** உம் மிகையானது எனப்படும். இக்கூற்றுக்குத் தேவையானதும் போதுமானதுமான நிபந்தனை:
: *p<sub>i</sub>*/(*p<sub>i</sub>* − 1)  > 2.

## மேற்கோள்கள்

* 

## வெளியிணைப்புகள்
* The Prime Glossary: Abundant number
* 
* 

பகுப்பு:எண் கோட்பாடு
பகுப்பு:குறிப்பிடத்தக்க எண் வகைகள்
பகுப்பு:வகுஎண் சார்பு
பகுப்பு:முழுஎண் தொடர்வரிசைகள்
கொட்டொனௌ

**கொட்டொனௌ** (en: Cotonou), பெனின் நாட்டின் பொருளாதாரத் தலைநகரமும் பெரிய நகரமுமாகும். 2006 இல் இந்ந்கரத்தின் அதிகாரபூர்வ மக்கட்தொகை 761,137 ஆக இருந்த போதிலும் சில மதிப்பீடுகளின் படி இது 1.2 மில்லியன் வரையானதாகும் என கருதப்படுகின்றது. 1970 இல் மக்கட்தொகை 70,000 மட்டுமே. எனினும் இந்நகரப் பிரதேசம், குறிப்பாக மேற்காக, துரித வளர்ச்சியடைந்து வருகின்றது. நாட்டின் தென்கிழக்குப் பகுதியில் அட்லாண்டிக் பெருங்கடலிற்கும் நொகோவே ஏரிக்கும் இடையில் இந்நகரம் அமைந்துள்ளது.

## மேற்கோள்கள்


பகுப்பு:பெனின்
பகுப்பு:ஆப்பிரிக்கத் தலைநகரங்கள்
பூவெல்லாம் உன் வாசம்

***பூவெல்லாம் உன் வாசம்*** (*Poovellam Un Vaasam*) 2001ல் வெளிவந்த தமிழ்த் திரைப்படம். இந்தப் படத்தில் கதாநாயகனாக அஜித் குமாரும், கதாநாயகியாக ஜோதிகாவும் நடித்துள்ளனர். எழில் இயக்கிய இந்தத் திரைப்படத்திற்கு வித்யாசாகர் இசையமைத்துள்ளார். இந்தத் திரைப்படத்தில் முன்னாள் **உலக அழகி** யுக்தாமுகியும் நடித்திருந்தார். சிறந்த நடிகைக்கான சினிமா எக்சுப்ரசு விருது ஜோதிகாவுக்கு கிடைத்தது.

## நடிகர்கள்

*அஜித் குமார்
*ஜோதிகா
*சிவகுமார்
*நாகேஷ்
*வி. எஸ். ராகவன்
*கோவை சரளா
*விவேக்
*சுகுமாரி
*யுக்தாமுகி
*வையாபுரி

## தயாரிப்பு
அஜித் குமார் பிரவீன்காந்தின் *[[ஸ்டார் (திரைப்படம்)|ஸ்டார்]]* திரைப்படத்தில் இருந்து விலகியதும் இந்த திரைப்படத்தில் நடிக்க ஒப்புக் கொண்டார். இத்திரைப்படத்தில் கதாநாயகியாக நடிக்க சிம்ரன், ஜஸ்வர்யா ராய், பிரீத்தி சிந்தா போன்ற நடிகைகள் மறுத்துவிடவே இப்படத்தில் நடிக்கும் வாய்ப்பு நடிகை ஜோதிகாவிடம் சென்றது. முன்னால் *உலக அழகியான* நடிகை யுக்தாமுகியும் இப்படத்தில் சிறப்புத் தோற்றத்தில் தோன்றினார். இத்திரைப்படத்தில் நடிப்பதற்கு முன்பாகவே அஜித் குமார் ஒரு அதிரடி நடிகராக புகழ் பெற்றுவிட்டதால், அஜித் போன்ற அதிரடி நாயகனுக்கு இப்படிப்பட்ட குடும்பக் கதாபாத்திரத்தில் நடிப்பது ஒத்துவருமா என இப்படத்தின் தயாரிப்பாளர் ரவிச்சந்திரன் இயக்குநர் எழிலிடம் கேட்டார். அதற்கு எழில் அஜித் எப்படிப்பட்ட கதாபாத்திரத்திலும் சிறப்பாக நடிக்கும் திறமை பெற்றவர் எனக் குறிப்பிடுகிறார்.

கதைக்கு தேவையான இரட்டை பங்களாக்களை இயக்குநர் எழில் வேறு எங்கும் கண்டுபிடிக்க முடியாததால் அப்படிபட்ட இரட்டை பங்களாக்கள் கலை இயக்குநர் பிரபாகரனால் பிரசாத் ஸ்டுடியோவில் தற்காலிகமாக உருவாக்கப்பட்டன. இப்படத்தில் நடித்துக் கொண்டிருக்கும் பொழுது அஜித்துக்கு சென்னை நகர மருத்துவமனையில் முதுகெலும்பு அறுவை சிகிச்சை நடந்ததால் இப்படத்தின் வெளியீடு ஒருமாதம் தாமதமானது.

## பாடல்கள்
வித்யாசாகர் இசையமைத்த இத்திரைப்படத்தில் இடம்பெற்ற பாடல்களைக் கவிஞர் வைரமுத்து எழுதியிருந்தார்.

## மேற்கோள்கள்

## வெளி இணைப்புகள்
*

பகுப்பு:2001 தமிழ்த் திரைப்படங்கள்‎
பகுப்பு:சிவகுமார் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:ஜோதிகா நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
நீ வருவாய் என

***நீ வருவாய் என*** (*Nee Varuvai Ena*) 1999 ஆம் ஆண்டு ஆகத்து மாதம் 14 ஆம் நாளன்று  வெளிவந்த தமிழ்த் திரைப்படமாகும். படத்தின் கதாநாயகனாக பார்த்திபனும், கதாநாயகியாக தேவயானியும் நடித்துள்ளனர். முக்கிய கதாப்பாத்திரத்தில் அஜித் குமாரும், ரமேஷ் கண்ணாவும் நடித்துள்ளனர். தமிழில் வெற்றியைத் தொடந்து இந்தப் படம் தெலுங்கில் மறுஆக்கம் செய்யப்பட்டது.

## நடிகர்கள்
* பார்த்திபன் - கணேஷ்
* அஜித் குமார் - சுப்பிரமணி
* தேவயானி - நந்தினி
* சுவலட்சுமி - பாக்கியலட்சுமி
* விஜயகுமார்
* ரமேஷ் கண்ணா
* வையாபுரி
* ஜெய்கணேஷ்
* சத்தியப்பிரியா
* சிங்கமுத்து 
* சரண்யா நாக்
* சண்முக சுந்தரம்

## பாடல்கள்
இரசிகர்களால் விரும்பி கேட்கப்பட்ட பாடல்களைக் கொண்ட இப்படத்திற்கு இசையமைத்தவர் எஸ். ஏ. ராஜ்குமார் ஆவார். இப்படத்தின் பாடல் வரிகளை ரா. ரவிசங்கர், பா. விஜய், விவேகா, ரமேஷ் வைத்யா ஆகியோர் எழுதியுள்ளனர்.

## மேற்கோள்கள்

## வெளி இணைப்புகள்
* 

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:தேவயானி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
கங்கதேவி

**கங்கதேவி** அல்லது **கங்காம்பிகா** ஒரு 14ம் நூற்றாண்டு சமற்கிருத பெண் கவிஞர். இவர் விஜயநகரப் பேரரசின் இளவரசர் குமார கம்பண்ண உடையாரின் மனைவியாவார். கம்பண்ணர் 14ம் நூற்றாண்டின் பிற்பகுதியில் தெற்கு நோக்கி படையெடுத்து சம்புவரையர்களையும் மதுரை சுல்தானகத்தையும் வீழ்த்தி வெற்றி பெற்றதை பதிவு செய்யும் மதுரா விஜயம் என்ற சமற்கிருத கவிதை நூலை இயற்றினார். இது வீர கம்பராய சரித்தரம் என்றும் அழைக்கப்படுகிறது.

## மேற்கோள்கள்

பகுப்பு:சமசுகிருத நூலாசிரியர்கள்
பகுப்பு:இந்தியக் கவிஞர்கள்
பகுப்பு:விஜயநகரப் பேரரசு
தேவயானி (நடிகை)

**தேவயானி** (, பிறப்பு: 22 சூன்  1974) இந்தியத் திரைப்பட நடிகை ஆவார். இவர் கன்னடத் தந்தையான ஜெயதேவுக்கும், மலையாள தாயான இலட்சுமிக்கும் மகளாகப் பிறந்தார். இளநிலை கணக்குப்பதிவியல் பட்டம் பெற்றவர். இவருடைய இயற்பெயர் **சுஷ்மா**. திரையுலகிற்காக தன் பெயரை தேவயானி என மாற்றிக் கொண்டார். தமிழ், தெலுங்கு மற்றும் மளையாள மொழிப் படங்களில் நடித்துள்ளார். ஒரு சில இந்தி மற்றும் வங்காள மொழிப் படங்களிலும் நடித்துள்ளார். தமிழ்த் தொலைக்காட்சி நெடுந்தொடர்களிலும் நடித்துள்ளார். குறிப்பாக சன் தொலைக்காட்சியின் *[[கோலங்கள் (தொலைக்காட்சித் தொடர்)|கோலங்கள்]]* தொடரில் கதாநாயகியாக நடித்துள்ளார். மேலும் நாண்ஸ்டாப் கூரியரின் "இனிமே இதுதான் இது மட்டும்தான்" எனும் விளம்பரத்திலும் நடித்திருக்கிறார்.

## இல்லற வாழ்க்கை
தேவயானியும், இயக்குநர் ராஜகுமாரனும் காதலித்து வந்தனர். ஆனால் தேவயானியின் காதலுக்கு அவரது தாய் சம்மதம் தெரிவிக்கவில்லை. தேவயானி வீட்டில் கடும் எதிர்ப்பு இருந்ததால், நண்பர்கள் முன்னிலையில் திருமணம் செய்து கொண்டனர்.

இவர்களது திருமணம் ஏப்ரல் 9, 2001 ஆம் ஆண்டு திருத்தணியில் காலை 9.30 மணிக்கு நடந்தது.
இத்தம்பதியருக்கு **இனியா** மற்றும் **பிரியங்கா** என்ற இரண்டு பெண் குழந்தைகள் உள்ளனர்.

## திரைப்பட வரலாறு

### திரைப்படங்கள்

### 2000 முதல் 2013 வரை

### [[வங்காள மொழி|வங்காளம்]] திரைப்படம்

* **துஷொர் கோ  துளி**

## தொலைக்காட்சி

## விருதுகள்
*2000 - ஆம் ஆண்டிற்கான கலைமாமணி விருது
*2004 - சிறந்த சின்னத்திரை நடிகைக்கான விருதுகள். - **கோலங்கள்**
*2008 - முதல் இடம் - சிறந்த நடிகைக்கான விவெல்லின் சின்னத்திரை விருதுகள் - (**கோலங்கள்**)
* 2010 - நியமிக்கப்படுதல் - சிறந்த நடிகைக்கான சன் குடும்பம் விருது - (**கோலங்கள்**)
*2010 - ஆம் ஆண்டிற்கான கலைமாமணி விருது
*2011 - பிக் ஃஎப்எம்மின் தமிழ் பொழுதுபோக்கு மிகுந்த பொழுதுபோக்குத்  தொலைக்காட்சி நடிகைக்கான விருதுகள் - (**கொடி முல்லை**)

## மேற்கோள்கள்

## வெளியிணைப்பு
* 

பகுப்பு:தமிழ்த் திரைப்பட நடிகைகள்
பகுப்பு:1974 பிறப்புகள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:இந்திய நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் தொலைக்காட்சி நடிகைகள்
பிரோசாபாத்

**பிரோசாபாத் ** (Firozabad , இந்தி: फ़ीरोज़ाबाद, உருது: **فیروزآباد**) இந்திய மாநிலம் உத்தரப் பிரதேசத்தில் உள்ள பிரோசாபாத் மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். இது ஆக்ராவிலிருந்து 40 கி.மீ. தொலைவிலும் தில்லியிலிருந்து 240 கி.மீ. தொலைவிலும் பிரோசாபாத் நகரம் அமைந்துள்ளது. இதன் தென் எல்லையில் யமுனை ஆறு ஓடுகிறது. வடக்கில் ஏட்டா மாவட்டமும் கிழக்கில் மைன்புரி மற்றும் எடவா மாவட்டங்களும் அமைந்துள்ளன.

பிரோசாபாத்தில் தயாரிக்கப்படும்  கண்ணாடிப் பொருள்கள் மற்றும் வளையல்கள் மிகவும் புகழ்பெற்றவை.

## மக்கள்தொகையியல்
2001ஆம் ஆண்டு மக்கள்தொகை கணக்கெடுப்பின்படி பிரோசாபாத்தின் மக்கள்தொகை 278,801 ஆகும். ஆண்கள் இதில் 53% ஆகவும் பெண்கள் 47% ஆகவும் உள்ளனர். இங்குள்ள படிப்பறிவு தேசிய சராசரியை 59.5% விட கூடுதலாக 67% ஆக உள்ளது. ஆண்களில் படிப்பறிவு உள்ளோர் 74% ஆகவும் பெண்களில் 53% ஆகவும் உள்ளது.ஆறு அகவைக்கும் குறைவானோர் மொத்த மக்கள்தொகையில் 16% ஆக உள்ளனர்.

## கண்ணாடித் தொழில்
பிரோசாபாத்தின் கண்ணாடித்தொழில் பழங்காலங்களில் மேற்காசியாவிலிருந்து படையெடுத்து வந்தவர்கள் விட்டுச் சென்ற உடைந்த கண்ணாடிப் பொருட்களை உருக்கி சிறு வளையல்களை உருவாக்குவதில் துவங்கியது. விறகு வைத்து இயக்கப்பட்ட இந்தச் எரிகலன்கள் (சூளைகள்) *பைன்சன் பட்டி* என அழைக்கப்பட்டன. இன்றும் இந்தப் பகுதிகளில் இத்தகைய சூளைகளில் சில காணலாம். நாளடைவில் இதில் தங்கள் கைவண்ணம் பதித்து இந்திய மணமகள் அணியும் அனைத்து வளையல்கள், கங்கணங்கள், சீக்கிய கடாக்கள் இங்கு தயாராகின்றன. இதனால் இந்த நகருக்கு மணமகளின் நகர் எனப் பொருள்படும் *சுகாக் நகர்* என்ற செல்லப்பெயரும் உண்டு.

1989ஆம் ஆண்டு முதல் பல வண்ணங்களில் கண்ணாடி சரவிளக்குகள், விளக்கு கூடுகள் ஆகியவற்றை தயாரிக்கத் துவங்கினர். பிரோசாபாத்தில் ஏறத்தாழ 400 கண்ணாடித் தொழிலகங்கள் பதிவு பெற்றுள்ளன. கரி,விறகுக்குப் பதிலாக இயற்கை எரிவாயு பயன்படுத்தப்படுகிறது. பல தொழிலகங்கள் வெளிநாட்டு ஏற்றுமதியில் கவனம் செலுத்துகின்றன. இதனால் இங்கு இதன் துணைத் தொழில்களாக வேதிப்பொருள் தொழிற்சாலைகள், பொதியல் பொருள் தயாரிப்பு தொழிலகங்கள், சேவைத்துறை நிறுவனங்கள் அமைந்துள்ளன.

## வெளியிணைப்புகள்
* Firozabad District Homepage
* R K College of Systems & Management, Firozabad (U.P.) affiliated with Dr. Bhim Rao Ambedkar University | Agra University
* Glass City of India by Rajat Jain, Shri Vardhman Handicrafts, Firozabad, Uttar Pradesh, India
* http://www.risechemicals.com

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:உத்தரப் பிரதேசத்திலுள்ள மாநகரங்கள்
அனைத்துலக ஒலிபரப்புக் கூட்டுத்தாபனம் தமிழ்

**அனைத்துலக ஒலிபரப்புக் கூட்டுத்தாபனம் தமிழ்** என்பது ஈழத்து புலம்பெயர்ந்த மக்களுக்கான 24 மணி நேர தொலைக்காட்சி, வானொலி மற்றும் நிகழ்நிலை சேவைகளை வழங்கும் ஒரு வெகுஜன ஊடக நிறுவனமாகும். இது சூன் 9, 1997 ஆம் ஆண்டு முதல் லண்டனைத் தலைமையிடமாகக் கொண்ட இந்த நிறுவனம் ஐரோப்பிய ஊடகச் சட்டத்தின் கீழ் உரிமம் பெற்று செயல்படுகின்றது.

2015 ஆம் ஆண்டில் இவ் நிறுவனம் அதிநவீன டிஜிட்டல் இசுடுடியோ உபகரணங்களுக்காக £2 மில்லியன் முதலீடு செய்ததாக அறிவித்தது. இந்த அலைவரிசை இப்போது ஐக்கிய இராச்சியம், இந்தியா மற்றும் இலங்கையில் உள்ள அதன் படப்பிடிப்புவளாகத்தின் மூலம் கிட்டத்தட்ட அனைத்து காணொளி உள்ளடக்கத்தையும்  உயர் வரையறையில் உருவாக்குகிறது. ஐபிசி தமிழ் செய்மதி, மேலதிக ஊடக சேவை, வலையொளி (யூடியூப்) போன்ற தளத்தின் மூலமாக உலகெங்கிலும் கிடைக்கிறது.

## வரலாறு
ஐபிசி தமிழ் 1997 இல் லண்டனில் ஒரு வானொலி நிலையமாக தொடங்கப்பட்டது. இவ்வானொலிச்சேவை ஐரோப்பியாவில் தொடங்கப்பெற்ற இரண்டாவது தமிழ் வானொலிச் சேவையாகக் கருதப்படுகிறது. அதன் பின்னர் ஊடக நிறுவனம் பல்வேறு அமைப்புகளின் கீழ் இயங்கி வருகிறது. 2014 ஆம் ஆண்டு முதல், இது லண்டன் தமிழ் மீடியா லிமிடெட் நிறுவனத்திற்குச் சொந்தமானது.

ஏப்ரல் 2015 இல் ஐபிசி தமிழ் என்ற தொலைக்காட்சி அலைவரிசையும் மற்றும் புதுப்பிக்கப்பட்ட செய்தி வலைத்தளத்தையும் உள்ளடக்கியதாக அமைப்பை விரிவுபடுத்தியது. 

## ஐபிசி தமிழ் வானொலி
ஐபிசி தமிழ் வானொலி இலங்கை, இந்தியா, தென்னாபிரிக்கா, கிழக்கு நாடுகள் என்பவற்றிற்கான பிரத்தியேக ஒலிபரப்புகளையும் தினமும் குறிப்பிட்ட நேரங்களில் சிற்றலை மூலம் ஒலிபரப்பி வந்தது. இவ்வானொலிச் சேவை ஆரம்பமான போது ஏ. சி. தாசீசியஸ் இதன் பணிப்பாளராகப் பணி புரிந்தார். 

## சஞ்சிகை
ஐபிசி தமிழ் வானொலிச்சேவை 1998 இல் இருந்து 2000 ஆம் ஆண்டு வரை வரை புலம் என்றொரு சஞ்சிகையை இரு மாதத்துக்கு ஒன்று என வெளியிட்டது. 

## ஐபிசி தமிழ் தொலைக்காட்சி

**ஐபிசி தமிழ்** என்பது ஈழத்து புலம்பெயர்ந்த மக்களுக்கான 24 மணி நேர தொலைக்காட்சி சேவை ஆகும். இது ஏப்ரல் 2015 இல் லண்டனில் ஒரு சம்பிரதாய நிகழ்வில் தொடங்கப்பட்டது. முக்கிய ஊடகவியலாளர்கள், பிரபலங்கள் மற்றும் தமிழ் சமூகத்தின் முன்னணி கலைஞர்கள் உட்பட 1500 க்கும் மேற்பட்டோர் வெளியீட்டு விழாவில் கலந்து கொண்டனர். 

இந்த தொலைக்காட்சியில் பல நினைவு நிகழ்வுகள், கலந்துரையாடல்கள், இந்திய மற்றும் ஈழத்து புலம்பெயர்ந்த பிரபலங்களின் நேர்காணல்கள், தொடர்கள் மற்றும் திரைப்படங்கள் போன்ற பல வகையான நிகழ்ச்சிகளை தயாரித்து மற்றும் ஒளிபரப்பு செய்து வருகிறது.

## ஐபிசி தமிழ் செய்தி இணையதளம்
**ஐபிசி தமிழ் செய்தி இணையதளம்** (Ibctamil.com) என்பது 24 மணிநேரமும் புதுப்பிக்கப்பட்ட செய்தி இணையதளம். இலங்கை மற்றும் தென்னிந்தியாவை மையமாகக் கொண்டு உலக விவகாரங்களில் உள்ள அனைத்து முக்கிய நிகழ்வுகளையும் இந்த இணையதளம் உள்ளடக்கியது. இந்த இணையதளம் இலங்கையின் முதல் 100 இணையதளங்களில் தரவரிசைப்படுத்தப்பட்டுள்ளது.

## மேற்கோள்கள்

## வெளி இணைப்புகள்
*Official Website
*Radio Website
*TV Website 
*News Website 

பகுப்பு:2015 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:ஐரோப்பியத் தமிழ் வானொலிகள்
பகுப்பு:தமிழ் வானொலிகள்
பகுப்பு:தமிழ்த் தொலைக்காட்சிச் சேவைகள்
பகுப்பு:ஐரோப்பியத் தமிழ்த் தொலைக்காட்சிச் சேவைகள்
பகுப்பு:தமிழ் மகிழ்கலை தொலைக்காட்சி அலைவரிசைகள்
பகுப்பு:பிரித்தானியத் தொலைக்காட்சி நிறுவனங்கள்
பகுப்பு:பிரித்தானிய வானொலி நிறுவனங்கள்
செயல்வழி நிலப்படம்

**செயல்வழி நிலப்படங்கள்** (*Flow maps*) என்பன நிலப்படம் மற்றும் செயல்வழிப் படம் ஆகியவற்றின் கூறுகளை தன்னிடத்து கொண்டுள்ள ஒரு வித வரைபடங்கள். ஓரிடத்திலிருந்து இன்னொரு இடத்துக்கு பொருட்களின் நகர்வை படம்பிடித்துக் காட்டுகின்றன. புலம்பெயரும் மக்களின் எண்ணிக்கை, வர்த்தகம் செய்யப்படும் பண்டங்களின் எண்ணிக்கை, ஒரு பிணையத்தில் உள்ள தரவுப் பொட்டலங்களின் எண்ணிக்கை போன்றவற்றை இவை காட்டுகின்றன.

## விவரம்
செயல்வழி நிலப்படங்களைக் கொண்டு எண்ணக்கூடிய அனைத்து பொருட்களின் நகர்வையும் காட்டமுடியும் - (எ.கா) மக்கள், பண்டங்கள், இயற்கை வளங்கள், தட்பவெட்பநிலை. அளவிடமுடியாத விசயங்களான, அறிவு, திறன், கடன், நல்லெண்ணம் போன்றவற்றின் இடப்பெயர்வினையும் இவற்றால் காட்ட முடியும். இவ்வகை நிலப்படங்களால் விளக்கக்கூடிய விசயங்கள் பின்வருமாறு:

* நகரும் / இடம் பெயரும் பொருள்c.
* அப்பொருள் நகரும் திசை, எங்கிருந்து எங்கு செல்கிறது போன்ற தகவல்கள்
* நகரும் பொருளின் எண்ணிக்கை / அளவு.
* எது நகர்கிறது எப்படி நகர்கிறது என்பது குறித்து பொதுத்தகவல்கள்.
 
## மேற்கோள்கள்

## மேலும் படிக்க
* Borden D. Dent (1999). *Cartography : Thematic map design*. McGraw-Hill. New York. 1999.
* Alan MacEachren. (1995). *How maps work: Representation, Visualization, and Design*. Guilford Press. New York. 
* Robert L. Harris (1999). *Information Graphics*. Oxford University Press US
 
## வெளி இணைப்புகள்

* செயல்வழி வரைபடம்
* CSISS/Flow Mapper Software from Waldo R. Tobler
* Flowmap 7.3 
* JFlowMap - Flow map visualization tool

பகுப்பு:நிலப்படங்கள்
மும்முறை தாண்டுதல்

**மும்முறை தாண்டுதல்** (இலங்கை வழக்கு: **முப்பாய்ச்சல்**) (triple jump அல்லது ***hop, step and jump*** அல்லது ***hop, skip and jump***) நீளம் தாண்டுதலைப் போன்ற ஓர் தடகள போட்டியாகும். இதில் போட்டியாளர் களத்தில் ஓடிவந்து தாவிக்குதித்து (hop), மேலெழுந்து (step), பின்னர் நீளத் தாண்டி (jump) மணல் பள்ளத்தில் விழுவார்.

மும்முறை தாண்டுதல் தொன்ம ஒலிம்பிக் போட்டிகளில் இடம் பெற்றிருந்தது; 1896ஆம் ஆண்டு தொடங்கிய தற்கால தற்கால ஒலிம்பிக் விளையாட்டுக்களில் துவக்கத்திலிருந்தே இதுவும் ஒன்றாக விளங்குகிறது.

இப்போட்டிகளில் ஆண்களுக்கான உலக சாதனையாக பிரித்தானியர் ஜோனாதன் எட்வர்ட்ஸ் நிகழ்த்திய 18.29 மீட்டரும் பெண்களுக்கான உலக சாதனையாக உக்ரைனின் இனேசா கிராவெட்ஸ் நிகழ்த்திய 15.5 மீடரும் உள்ளன.

## மேற்கோள்கள்

பகுப்பு:தடகள விளையாட்டுகள்
மண்புழு

**மண்புழுக்களில்**(Earthworms) அல்லது **மழைப்புழுக்களில்** பல வகைகள் உண்டு. பொதுவாக மண்புழுவனாது, வளைத்தசை உருளைப்புழுக்களின் தொகுதியின் கீழ் அமைகிறது. இது உழவர்களின் நண்பன் என்று புகழப்படுகிறது. ஏனெனில், தாவரக்கழிவுகளை உண்டு, அதனால் அதன் உடலிலிருந்து வரும் செரிமானக் கழிவால், அதன் வாழிட மண்ணை வளப்படுத்துகின்றன. இவற்றின் வாழ்க்கைச் சுழற்சியால் மண்ணானது, மேலும் மிருதுவாக மாறுகிறது. மண்ணில் காற்றோட்டமும், நீரும் அதிகம் தங்கி விடுவதால், தாவர வேர்கள் அதிகத் தேவைகளை அடைகிறது.பெரும்புழுக்களுக்கே உரிய *கிளைடெல்லம்*(clitellum) இதன் சிறப்பு உடலுறுப்பாகும்.சித்த மருத்துவத்தில் இது பூமி வேர், நாங்கூழ் புழு என அறியப்படுகிறது.

## தகவமைப்புகள்

இதன் உருளைவடிவமான உடல், பல கண்டங்களாக பிரிக்கப்பட்டது போல, வெளித்தோற்றத்தில் உள்ளளது. உடலின் நுனி முதல், உடலின் அடி(மலப்புழை வரை)வரை, நீண்ட குழாய் போன்ற வாய்திறப்பு உள்ளது. முன்நுனிக்கு அருகே உடல் சற்று பருத்துக்காணப்படுகிறது. இதனை **வலயம்** (அ) கிளைடெல்லம் என்றழைப்பர்.

ஒற்றை அடுக்குக் கொண்ட இதன் புறத்தோல், வளைத்திசுக்களால் ஆனது. அதன் கீழ் நீண்ட தசைநார்களால் உள்ளன. இந்த தசைநார்கள் சுருங்கும் போது,
மண்புழு அளவில் சிறியதாகி, உடல் பருத்து விடும். வளைத்திசுக்கள் சுருங்கும் போது, மண்புழுவின் உடல் நீண்டு விடும். இப்படி மாறி மாறி நார்தசைகள் இயங்குவதால், மண்புழு இடம் பெயருகிறது. 

பெருந்தொகையான நுண்ணிய தோல்முடிகள், இந்த இயக்கத்திற்கு துணைப் புரிகின்றன.வளைத்திசுக்கள் சுருங்கும் போது, இந்த முடிகள் உடலின் பின்பகுதியை அசையாது பிடித்துக்கொள்கிறது. இதனால் உடலின் முன்நுனி நீள்கிறது. அதேபோல, முன்நுனியின் முடிகள் பிடித்துக் கொள்ளும் போது, பின்பக்க உடல், முன்னே இழுக்கப்படுகிறது.

உடலின் முன்நுனியிலுள்ள வாய் மண்ணை விழுங்கி, உடலின் இறுதிவரை அனுப்பும் போது செரிமானம் நடைபெறுகிறது. மழைப்புழுவின் அடிப்பகுதி மேற்பகுதியை விட சற்று தட்டையாக இருக்கிறது. முன்,பின் உடலானது சமமாக அமைந்து, இது **இருபக்கச் சமச்சீர் உடலி** என்ற பெயரினைப் பெறுகிறது.

## காட்சியகம்

File:Regenwurm 2207.JPG|உடற்வளையங்கள்
File:Regenwurm1.jpg|பருத்த கிளெடெல்லம்
File:Americobdella.jpg|மண்புழு உண்ணும் அட்டை
File:Oligochaeta anatomy 2.svg|உள் உடலமைப்பு
File:Lumbricidae-bristles.jpg|தோல் முடிகள்
File:Metanefridie Lumbricus terrestris.jpg|உட்புறத் தோல்
File:Earthworm faeces.jpg|அதன் கழிவுகள்
File:Mating earthworms.jpg|புணரும் புழுக்கள்
File:Earthworm egg.jpg|இனப்பெருக்க முட்டை
File:EJH earthworm with eggs.jpg|முட்டை வகை


## மேற்கோள்கள்

## வெளி இணைப்புகள்
* 
* 
* 

பகுப்பு:வளைத்தசைப் புழுக்கள்
மயூக்கா ஜானி

**மயூக்கா ஜானி ** (Mayookha Johny, ) (பிறப்பு 9 ஏப்ரல் 1988) இந்தியாவின் கேரளாவைச் சேர்ந்த நீளம் தாண்டுதல் மற்றும் மும்முறை தாண்டுதல் தட கள போட்டிகளில் பங்கேற்கும் ஓர் விளையாட்டு வீராங்கனையாவார். மும்முறை தாண்டலில் இந்திய தேசிய சாதனையான 14.02மீ தொலைவைத் தாண்டிய பெருமைக்குரியவர். 14 மீ தொலைவைத் தாண்டிய முதல் இந்தியப் பெண் என்ற பெருமையும் இவருக்குண்டு.

சூலை 8,2011 அன்று சப்பானின் கோபே நகரில் நடைபெற்ற *ஆசிய தடகள விளையாட்டுப் போட்டிகளில்* நீளம் தாண்டுதலில் 6.56மீ தொலைவைத் தாண்டி தங்கப் பதக்கம் வென்றுள்ளார்.

## வாழ்க்கை வரலாறு
மயூக்கா இந்திய மாநிலம் கேரளத்தில் கோழிக்கோடு மாவட்டத்தில் ஆகத்து 9, 1988 அன்று பிறந்தவர். மயூக்காவின் தந்தை ஜானி முன்னாள் மும்பை ஆணழகன் பட்டம் பெற்ற ஓர் உடற்கட்டு பயிற்சியாளராவார். மயூக்காவின் பயிற்சியாளர் இந்திய விளையாட்டு ஆணையத்தின் தலைச்சேரி மையத்தின் ஜோஸ் மாத்யூ ஆவார்.

## மேற்கோள்கள்

## வெளியிணைப்புகள்
*
*WITH A SPRING IN THEIR STEPS...
*Asian Top 10 - 2010 

பகுப்பு:வாழும் மக்கள்
பகுப்பு:1988 பிறப்புகள்
பகுப்பு:தட கள விளையாட்டு வீரர்கள்